El portal de Dades Obertes Mossos s'estructura en 5 seccions:
Com a criteri general s'estableix que les dades es mostraran en base a un període de temps mensual, excepte en aquells casos en què la informació es generi i difongui en un període diferent, o en aquells casos en què la difusió vagi lligada a un projecte amb unes indicacions específiques pel que fa la difusió pública.
Activitat dels diferents serveis de la Policia de la Generalitat-Mossos d'Esquadra.
Accions que es duen a terme en resposta a organismes, institucions o terceres parts que sol·liciten informació a la Policia de la Generalitat-Mossos d'Esquadra.
Informació sobre l'estructura, organització i mitjans de la Direcció General de la Policia, així com sobre l'activitat comunicativa.
Dades relatives als suggeriments, agraïments i queixes gestionats per la Direcció General de la Policia.
Dades delictives conegudes per la Policia de la Generalitat – Mossos d'Esquadra.
Violència masclista i domèstica
Denúncies, les víctimes, els autors i l'activitat organitzativa en l'àmbit de la violència masclista i domèstica.
Dades sobre les campanyes de sensibilització i les activitats adreçades a la ciutadania i als diversos col·lectius més vulnerables per fomentar la prevenció en seguretat.
Totes aquelles que poden vulnerar la privacitat o la seguretat.
Els conjunts de dades es presenten per anys, de manera que cada vegada que hi hagi una actualització de dades durant l'any en curs s'afegiran a la informació anterior.
Actualment trobeu aquests formats de dades.
En la mesura que disposem de més recursos n'inclourem de nous.
Conté files i columnes de cel·les i cadascuna pot incloure dades, que poden ser paraules, números o fórmules que tinguin dades i dinàmicament resoldre equacions.
Més informació office.microsoft.com/es-es/excel/
És un format obert, senzill i d'ús molt estès per representar dades tabulades.
Aquests fitxers es poden obrir tant amb editors de text (Bloc de notes de Windows, MS Word) com amb editors de full de càlcul (MS Excel, OpenOffice Calc, etc.).
Les dades s'estructuren en columnes separades per un caràcter determinat (generalment el separador és una coma o un punt i coma per als CSV, i tabulació per als TSV).
Totes les files tenen els mateixos camps, i al final de cada fila hi ha un salt de línia.
A més, es disposa de les opcions d'exportació CSV for Excel i CSV for Excel (Europa).
Aquestes opcions estan formatades de manera que quan s'obren amb MS Excel, el programa interpreta el separador i mostra les columnes de manera separada, facilitant-ne la lectura.
Més informació tools.ietf.org/html/rfc4180
Format lleuger d'intercanvi de dades, fàcil d'entendre per les persones, i ofereix senzillesa a les màquines en la generació i interpretació.
Està basat en un subconjunt del llenguatge de programació JavaScript, adequat per a la programació per part del client.
Més informació json.org/json-es.html
Les dades es presenten seguint els criteris de les dades obertes; podeu consultar el tipus de reutilització que es pot fer segons la classificació del World Wide Web Consortium (W3), creada per Tim Berners-Lee.
En cas que trobeu algun problema o tingueu alguna incidència amb la descàrrega de dades ens ho podeu notificar per mitjà del formulari de contacte.
*Consulteu al nostre web la distribució territorial dels serveis policials o l'estructura de la Direcció General de la Policia.
Els conjunts de dades es presenten per anys, de manera que cada vegada que hi hagi una actualització de dades durant l'any en curs se substituirà l'arxiu que hi havia amb la nova informació.
L'actualització de les dades en el portal pot variar en funció del termini d'introducció de la informació en els sistemes policials i del procés de generació dels diferents conjunts de dades que s'han de publicar en el web, els quals han de complir amb unes característiques determinades per ser considerades dades obertes.
En general el termini d'actualització estimat és d'un o dos mesos a partir de la finalització del termini d'introducció de dades en els sistemes d'informació policial (mensual, trimestral o anual); aquests terminis poden augmentar en aquells conjunts de dades que requereixen de la intervenció de serveis externs a la Direcció General de la Policia.
Modificacions com a conseqüència de canvis normatius
Cal tenir en compte que la modificació de la normativa vigent o la variació dels indicadors poden produir diferències en la presentació o la classificació de les dades al llarg de diferents períodes.
Modificació dels registres policials
Les dades facilitades al llarg d'un any poden veure's modificades durant aquest període en funció del resultat de les investigacions posteriors als fets.
Per exemple: en el moment d'extreure les dades el mes de febrer, un fet es va cometre 23 vegades el gener d'aquell any; el mes de maig tornem a extreure les dades i en consultar les relatives al mateix mes de gener, ja no es va cometre 23 cops sinó 24.
La diferència pot ser deguda, per exemple, a què algú va denunciar durant el mes de març un fet produït el mes de gener.
Sí, les dades que es publiquen són les mateixes.
Anàlisi de la informació, de l'activitat policial, de les dades delinqüencials, visualització de dades, reaprofitament per a aplicacions,... les possibilitats d'ús i de reutilització de les dades obertes són nombroses.
Podeu notificar-nos els projectes que realitzeu o la reutilització que feu per mitjà del formulari de contacte que trobeu en el portal de Dades obertes Mossos.
El portal de dades obertes de Mossos es desenvolupa en diferents fases i periòdicament publicarem nous conjunts de dades; per exemple, alguns d'aquests requereixen de la intervenció de serveis externs a la Direcció General de la Policia, motiu pel qual no s'han inclòs en una primera etapa.
Amb l'objectiu de facilitar la comprensió de les dades hem realitzat una adaptació d'alguns dels termes més especialitzats.
En el cas dels fets delinqüencials podeu consultar el Codi Penal per obtenir l'explicació dels fets.
També hem relacionat alguns diccionaris de terminologia de l'àmbit jurídic que us podran ajudar.
El terme data set (en anglès) es refereix a un conjunt de dades habitualment estructurades que s'han utilitzat per construir una informació publicada en catàlegs de dades o bé es mostren d'una manera independent.
Les dades en brut s'organitzen en data sets per poder ser més fàcilment indexables i localitzades; per aconseguir això, s'utilitzen diferents camps que defineixen el grup de dades com ara la descripció, la freqüència d'actualització, el format o la llicència d'ús, entre d'altres.
Actualment, el Portal de dades obertes de la Generalitat de Catalunya integra data sets organitzats en diversos formats, categories i fonts de dades que permeten la ciutadania disposar d'un gran ventall de dades diferents.
Es poden utilitzar dades molt diverses dels diferents organismes de la Generalitat: dades geogràfiques, meteorològiques, estadístiques, econòmiques, administratives, turístiques, jurídiques, de mobilitat, entre d'altres.
Feu-nos arribar els vostres dubtes o consultes i la reutilització de dades que feu.